'''Vorbjerg Gravhøje''' er en række markante [[gravhøj]]e i landskabet mellem [[Vestbirk]] og [[Nim]] i [[Horsens Kommune]]. Højene der ligger i tre grupper, Vorbjerg Høje, [[Møgelbjerg (Hvirring Sogn)|Møgelbjerg]] der som den højeste ligger 109 [[meter over havet]] og [[Slagballe Banke]], blev [[Naturfredning|fredet]] i 1958 og 1959. Det var [[Nationalmuseet]], der ønskede fredningen gennemført, fordi man frygtede at området ellers ville blive beplantet, udnyttet til grusgrav eller lignende. Nationalmuseet skrev at de ''“7 meget anseelige og velbevarede høje, tilsammen udgør en af de mest imponerende grupper i hele landet – højt beliggende i et naturskønt, uopdyrket areal, bevokset med lyng, græs og gyvel, og med en enestående udsigt mod øst og vest”''.
Naturbeskyttelse